# Javier Garcia Almendro

Javier Garcia Almendro, més conegut com a Javi (Sabadell, 1 d'octubre de 1969) és un exfutbolista català, que jugava com a davanter.

## Trajectòria

Format a les categories inferiors del FC Barcelona, el 1988 arriba al planter del Barça B, on romandria quatre anys, tret d'una cessió al Gimnàstic de Tarragona. El 1992 marxa al Rayo Vallecano, amb qui debuta a la màxima categoria. Eixe any juga 20 partits i marca 2 gols.
La temporada 93/94 s'incorpora a les files de la UE Lleida, que acabava de pujar a la primera divisió, però no aconsegueix fer-se un lloc en l'onze català, i termina la campanya amb unes xifres força baixes, 11 partits i cap gol.
L'estiu de 1994 fitxa pel Palamós CF, en aquell temps a la Segona. Al conjunt blau-i-groc recupera la seua forma i signa fins a 14 dianes, sent el davanter més destacat dels empordanesos. Aquesta bona temporada li val per fitxar pel RCD Espanyol i retornar a Primera.
La temporada 95/96, Javi va ser el davanter suplent per excel·lència dels periquitos. Tot i apuntar-se 35 partits, només en comença tres. A més a més marca dos gols. A partir d'ací la seua aportació a l'Espanyol s'anirà reduint any rere any, fins a deixar l'equip barceloní al final de la temporada 97/98.
La temporada següent fitxa pel Terrassa FC, de Segona B, i la temporada 99/00 milita a les files del CE L'Hospitalet, on romandrà tres anys amb una bona mitjana golejadora. Posteriorment passaria pel Girona FC i el Blanes, on es retiraria el 2007.

## Clubs

* 88/92 FC Barcelona B (2a)
* 90/91 Nàstic de Tarragona (2aB)
* 92/93 Rayo Vallecano (1a) 20/2
* 93/94 Lleida (1a) 11/0
* 94/95 Palamós (2a) 35/14
* 95/98 Espanyol (1a) 57/5
* 98/99 Terrassa (2aB) 32/7
* 99/02 Hospitalet (2aB) 91/33
* 02/04 Girona (3a i 2aB) 65/28
* 04/07 Blanes (Reg. Pref, 1a Cat i 3a) 85/29

## Enllaços externs

* Fitxa del jugador a BDF

## Referències

* ↑ Ayala, Manuel «2-1: El Barcelona campeón». El Mundo Deportivo, 07-06-1987, pàg. 35 [Consulta: 7 desembre 2009].
* ↑ Muntané, Eduard «Barcelona Amateur: ¡Un juvenil en la categoría!». El Mundo Deportivo, 29-08-1988, pàg. 19 [Consulta: 7 desembre 2009].
* ↑ Muñoz, Miguel Ángel «El blaugrana Javi, presentado por el Rayo». El Mundo Deportivo, 07-07-1992, pàg. 27 [Consulta: 7 desembre 2009].
* ↑ Moncayo, Carmelo «Javi puede llegar pronto al Segriá». El Mundo Deportivo, 16-08-1993, pàg. 21 [Consulta: 7 desembre 2009].
* ↑ López, José Luis «El barcelónistá Javi está muy cerca del Palamós». El Mundo Deportivo, 28-08-1994, pàg. 21 [Consulta: 7 desembre 2009].
* ↑ Juárez, María Cristina «El Espanyol avalará la baja de Javi». El Mundo Deportivo, 01-07-1995, pàg. 19 [Consulta: 7 desembre 2009].
* ↑ Segura, Miguel «A Javi ya no le sobra un regate». El Mundo Deportivo, 07-08-1995, pàg. 16 [Consulta: 7 desembre 2009].
* ↑ Ayala, Manuel «El Terrassa parte con otro proyecto muy ambicioso». El Mundo Deportivo, 27-08-1998, pàg. 26 [Consulta: 7 desembre 2009].
* ↑ Garcés, Sergi «Javi García ya es la clave del Hospitalet». El Mundo Deportivo, 21-03-2001, pàg. 33 [Consulta: 7 desembre 2009].
* ↑ Ayala, Manuel «Javi García, la guinda en el 'pastel' del Girona». El Mundo Deportivo, 16-07-2002, pàg. 31 [Consulta: 7 desembre 2009].